<classify> KAIMU Katibu Mkuu Wizara ya Habari, Utamaduni, Sanaa na Michezo, Dk Ally Possi amewataka wafanyakazi wa Baraza la Kiswahili Taifa BAKITA kuwa wabunifu wa miradi, itakayoliletea taifa matokeo chanya katika kutangaza lugha ya Kiswahili kwenye nyanja za kimataifa.Dk Possi alitoa kauli hiyo jijini Dar es Salaam, alipotembelea ofisi za baraza hilo, kupata taarifa za utekelezaji wa mpango mkakati wake na kufahamu malengo ya taasisi hiyo katika kipindi cha kwanza cha mwaka wa fedha 20192020.Nawapongeza kwa mradi huu mzuri wa Kongoo, sababu kazi mnayofanya ya kuingiza maneno takribani bilioni moja ya Kiswahili katika mtandao, itasaidia sana kukuza na kusambaza lugha hii, kwani sasa dunia imejikita zaidi katika Tehama na shughuli nyingi zinafanyika kwa njia ya mtandao, hivyo uhifadhi wa maneno hayo ya Kiswahili katika mfumo huu ni hatua nzuri, Dk Possi.Alisisitiza kuwa Bakita ni taasisi muhimu kwa taifa na wizara ipo tayari kuwawezesha lugha hiyo kusonga mbele, kwa sababu kukua kwa lugha hiyo ni fahari kwa Tanzania, ambayo ni mwasisi wa kutumia lugha hiyo. Katibu Mtendaji wa BAKITA, Dk Selemani Sewangi aliiomba wizara iwasaidie kutangaza katika wizara mbalimbali kuwa wanauza Kamusi Kuu ya lugha ya Kiswahili, iliyoandaliwa na baraza hilo yenye maneno mengi, kwani uandaaji wa kamusi za Kiswahili ni moja ya majukumu yao.Tungependa baraza lianze kutoa mafunzo ya ukalimani kwa wahitimu wa chuo kikuu na wadau, kwa sababu tumeona kuna ombwe kubwa la wataalamu wa lugha wanaoweza kufanya kazi ya ukalimani, hivyo tungeomba kupatiwa fedha ili kununua vifaa vya kutoa mafunzo hayo,alisema Dk Sewangi.Aliushukuru uongozi wa wizara kwa kuwapa ahadi ya kushughulikia suala ya baraza hilo, kupata kiwanja cha kujenga ofisi katika jiji la Dodoma, ambalo ni makao makuu ya serikali.  <topic>: KITAIFA 